Terminal filmi
Terminal (The Terminal) – Stiven Spilberg rejissyorligida 2004-yilda suratga olingan, Komediya-Drama janiridagi amerika filmi. Filmda bosh rollarni Tom Hanks, Catherine Zeta-Jones va Stanley Tucci ijro etishgan. Filmda Amerika Qoʻshma Shtatlariga kirishiga o'z vatanidagi harbiy tuntarilishlar tufayli ruxsat berilmagani holda Nyu-Yorkning Jon Kennedy nomidagi ayroporti terminalida qolib ketgan Yevropalik sayohatchi haqida hikoya qilinadi. Film qisman Mehran Karimi Nosiriyning 1988-yildan 2006-yilgacha Parij Sharl de Goll aeroporti 1-terminalida 18 yil qolib ketishi bilan bog'liq real voqeadan ilhomlangan. 1988-yilda Nossiri Bryusseldan Parij orqali Londonga uchadi, ammo u qochqin sifatida pasportini yo'qotgani uchun Parijga qaytarib yuboriladi. Shundan keyin Nosiri 2006-yilgacha Sharl de Goll aeroportidagi 1-terminal tranzit hududida yashagan, Fransiya hukumati unga mamlakat hududiga kirishga ruxsat bermagan. Bundan avvalgi "Qo'lingdan kelsa meni tut yoki Ustasifarang" filmini tugatgandan so'ng, Spilberg "Terminal" filmini suratga olishga qaror qiladi, chunki bu filmidan keyin "bizni kuldirishi, yig'latishi va bizni xursand qilishi mumkin bo'lgan dunyo" filmini suratga olishni xohlar edi. Filmni suratga olish uchun o'z jihozlarini taqdim etishga tayyor bo'lgan mos ayroportlar yo'qligi sababli, LA/Palmdale mintaqaviy ayroportidagi katta angar ichida butun ishchi to'plamli terminal qurilgan. Monreal-Mirabel xalqaro aeroportida esa filmning aksariyat ayraport tashqi sahnalari suratga olingan. Film 2004-yil 18-iyun kuni Shimoliy Amerikada katta ekranlarda namoyish etilgan hamda umuman ijobiy baholarga sazovor boʻlgan. Butun dunyo boʻylab uning namoyishlaridan 219 million dollar daromad ishlangan.